CELEX: 62014TN0720
Language: et
Date: 2014-10-10 00:00:00
Title: Kohtuasi T-720/14: 10. oktoobril 2014 esitatud hagi – Rotenberg versus nõukogu

12.1.2015   
            
            
               ET
            
            
               Euroopa Liidu Teataja
            
            
               C 7/37
            
         10. oktoobril 2014 esitatud hagi – Rotenberg versus nõukogu
   (Kohtuasi T-720/14)
   (2015/C 007/42)
   Kohtumenetluse keel: inglise
   
      Pooled
   
   
      Hageja: Arkady Romanovich Rotenberg (Peterburi, Venemaa) (esindajad: D. Pannick, QC, barrister M. Lester, solicitor S. Hey ja solicitor H. Brunskill)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu otsus 2014/508/ÜVJP ja nõukogu rakendusmäärus (EL) nr 826/2014 hagejat puudutavas osas;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et nõukogu ei ole esitanud sobivaid või piisavaid põhjendusi, et lisada hageja loetellu isikutest, üksustest ja asutustest, kelle suhtes kohaldatakse piiravaid meetmeid seoses olukorraga Ukrainas.
            
         
               2.
            
            
               Teine väide, et nõukogu on teinud ilmse vea, kui ta järeldas, et hageja puhul oli täidetud ükski kriteeriumidest, et kanda teda vaidlustatud loetellu.
            
         
               3.
            
            
               Kolmas väide, et nõukogu on rikkunud andmekaitse põhimõtteid.
            
         
               4.
            
            
               Neljas väide, et nõukogu ei ole kaitsnud hageja kaitseõigust ja õigust tõhusale kohtulikule kaitsele.
            
         
               5.
            
            
               Viies väide, et nõukogu on põhjendusteta ja ebaproportsionaalselt rikkunud hageja põhiõigusi, sh õigust omandi, äritegevuse ja maine kaitsele.